"Setswana Puo ya Gae (HL)/P2 19 DBE/Ngwanaitseele 2022 NSC DITLHANGWA TSA SETSO Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo ditlhangweng tsa setso tse di tlhaotsweng monongwaga.  Batlhatlhojwa ba tshwanetse go araba potso e le NNGWE go tswa mo ditlhangweng tsa setso tse ba di ithutileng.  Fa batlhatlhojwa ba itlhophetse go araba potso ya tlhamo mo KAROLONG YA B, ba tshwanetse go araba dipotso tse dikhutshwane mo KAROLONG YA C.  Fa batlhatlhojwa ba itlhophetse go araba dipotso tse dikhutshwane mo KAROLONG YA B, ba tshwanetse go araba potso ya tlhamo mo KAROLONG YA C. POTSO 14: POTSO YA TLHAMO DITLHANGWA TSA SETSO – G Leeuw le ba bangwe  'Monna wa Mogwebi' – BP Lekome  'Kgosi Molefi K Pilane' – MOM Seboni le EP Lekhela Sekaseka naane ya 'Monna wa mogwebi' le leboko la ga 'Kgosi Molefi K Pilane' mme o bontshe ka moo monna wa mogwebi le Kgosi Pilane ba itemogetseng mathata ka gona ka ntlha ya maikarabelo a bona. Boleele jwa tlhamo e nne mafoko a a kana ka 400–450. [25] POTSO 15: DIPOTSO TSE DIKHUTSHWANE DITLHANGWA TSA SETSO – GS Leeuw le ba bangwe Buisa nopolo e e latelang, mme o arabe dipotso. NAANE: 'BOTSALA JWA NOGA LE KWENA' – CLS Thobega NOPOLO E Ga twe bogologolo ka nako ya ga Lowe, Noga e ne e le tsala le Kwena. Fa Kwena a ya go itsomela dijo, Noga ena a bo a sala kwa morago a itsapa. Ga twe Noga o ne a na le maoto jaaka digagabi tse dingwe. Ga diragala gore letsatsi lengwe Kwena a ye letsomo. Bana ba Kwena ba sala fa thoko ga noka ba itisitse, ba letile gore mmaabona a boe. Fa Kwena a sena go nyelela mo nageng, Noga a bitsa bana ba ga Kwena. Ba 5 tla kwa go ena. Noga a raya Dikwenanyana a re: 'Bana ba tsala ya me, mmaalona o ile go lo tsomela dijo kwa, mme o rile fa lo bona a sa tle, lo tseneng mo leganong la me.' Ka nnete Dikwenanyana tsa dumela se se buiwang ke Noga ka di ne di itse Kwena e le tsala ya noga e. Letsatsi la kolomela ka dithaba Kwena a ise a bonale. Dikwenanyana tsa makala go 10 bona mmaatsona a ise a boele gae jaaka gale. Bana ba Kwena ba ne ba makadiwa ke go bona Noga e le selo se seleele, mme se na le mogatla le maoto jaaka Kwena. Ka Noga e ne e gopa jaaka Dikwena, se sa dira gore Dikwenanyana di se ka tsa tshaba Noga thata. Fa letsatsi le dikela, Noga a fologa mo setlhareng fa thoko ga noka e Kwena a neng a nna mo teng. 15 Kwalololo e ileditswe Phetla"